Ego Mathildis, comitissa Nivernensis, omnibus notum facimus quod nos pro remedio anime nostre et H[erivei] quondam bone memorie domini et mariti nostri comitis Nivernensis, dedimus et concessimus post decessum nostrum abbatie Corbiniacensi, pro anniversariis nostris in perpetuum celebrandis, centum solidos redditus censualis monete in festagio Moncellorum annuatim in perpetuum percipiendos. Volumus siquidem et precepimus ut episcopus qui pro tempore erit ponat sententias excommunicationis in personam heredis aut successoris nostri et interdicti in terram ipsius si contra donum istud ullo modo ire attemptaverint, nec ipsas relaxet quousque dicte ecclesie de dicto redditu ad plenum fuerit satisfactum. Quod ut ratum permaneat sigilli nostri munimine presentes litteras fecimus roborari. Actum anno Domini Mº CCº XXVIº, mense maii.